
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 22 septembrie 2011

Nr.29/188
RAPORT

asupra propunerii legislative privind modificarea Legii nr. 1/2011 privind educaţia naţională 

(Plx. 501/2011)

1. În baza prevederilor art. 95 din Regulamentul Camerei Deputaţilor, republicat, cu adresa nr. Plx. 501 din 5 septembrie 2011, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă privind modificarea Legii nr. 1/2011 privind educaţia naţională.


Pentru întocmirea raportului, Comisia a analizat avizele primite de la Comisia juridică, de disciplină şi imunităţi, Comisia pentru drepturile omului, culte şi problemele minorităţilor naţionale, Comisia pentru egalitatea de şanse între femei şi bărbaţi, avizul Consiliului Legislativ, avizul Consiliului Economic şi Social, precum şi Punctul de vedere al Guvernului.

Propunerea legislativă are ca obiect de reglementare modificarea alin. (13) al art. 45 din Legea educaţiei naţionale nr. 1/2011, în sensul ca, pentru elevii aparţinând minorităţilor naţionale, Ministerul Educaţiei, Cercetării, Tineretului şi Sportului să asigure manuale şcolare fie elaborate în limba de predare a minorităţilor naţionale, fie traduse din limba română, eliminându-se posibilitatea introducerii manualelor de import.  

2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată, dar şi a deciziei Plenului Senatului din data de 28 iunie 2011. 

3. La lucrările Comisiei au fost prezenţi 19 deputaţi, din totalul de 27 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative au participat ca invitaţi: domnul Andrei Gheorghe Kiraly – secretar de stat şi domnul Ioan Ciucă – director în cadrul Ministerului Educaţiei, Cercetării, Tineretului şi Sportului.

5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, în şedinţa din 21 septembrie 2011, având în vedere voturile exprimate, respectiv 4 voturi pentru adoptare, 12 voturi împotriva adoptării şi 3 abţineri, Comisia propune Plenului Camerei Deputaţilor respingerea propunerii legislative, din următoarele considerente:


 - în cazul învăţământului în limbile minorităţilor naţionale, manualele şcolare sunt deficitare, datorită refuzului editurilor de a tipări un tiraj atât de redus de cărţi şcolare, singura soluţie fiind achiziţionarea acestor manuale din import;

- nu se poate vorbi despre o discriminare între elevii diferitelor etnii deoarece legea impune ca toate manualele şcolare să fie conforme cu programa şcolară şi avizate de Ministerul Educaţiei, Cercetării, Tineretului şi Sportului. 

ANEXĂ

I. Amendamente admise

	Nr.

crt.
	Legea nr. 1/2011
	Text 

propunere legislativă
	Text propus de Comisie

(autorul amendamentului)
	Motivare

	1. 
	---
	Titlul Legii: Lege privind modificarea Legii nr. 1/2011 privind educaţia naţională
	Titlul Legii: Lege pentru modificarea art. 45 alin. (13) din Legea educaţiei naţionale nr. 1/2011 
	Respectarea normelor de tehnică legislativă

	2. 
	---
	Articol unic: Art. 45, alin.(13) din Legea nr. 1/2011 privind educaţia naţională, publicată în Monitorul Oficial al României, Partea I, nr. 18/10 ianuarie 2011, se modifică şi va avea următorul cuprins:
	Articol unic. – Alineatul (13) al articolului 45 din Legea educaţia naţională nr. 1/2011, publicată în Monitorul Oficial al României, Partea I, nr. 18 din 10 ianuarie 2011, se modifică şi va avea următorul cuprins: 
	Respectarea normelor de tehnică legislativă

	3. 
	Art. 45 - (13) Pentru elevii aparţinând minorităţilor naţionale, Ministerul Educaţiei, Cercetării, Tineretului şi Sportului asigură manualele şcolare, care pot fi: manuale elaborate în limba de predare a minorităţilor naţionale şi manuale traduse din limba română sau manuale de import, avizate de Ministerul Educaţiei, Cercetării, Tineretului şi Sportului, pentru titlurile needitate din cauza tirajului redus.
	„Art. 45 (13) Pentru elevii aparţinând minorităţilor naţionale, Ministerul Educaţiei, Cercetării, Tineretului şi Sportului asigură manualele şcolare, care  pot fi: manuale elaborate în limba de predare a minorităţilor naţionale şi manuale traduse din limba română, avizate de Ministerul Educaţiei, Cercetării, Tineretului şi Sportului, pentru titlurile needitate din cauza tirajului redus”.
	
	


_1376911742.unknown

